**SYNG TRO!
Salmeboken i konfirmasjonstiden**
Undervisningsopplegg ([www.norsksalmebok.no/syng](http://www.norsksalmebok.no/syng)tro)

*Av Kristin Vold Nese*

 **TITTEL: «Nærmere deg, min Gud» N13 471 (Bm, Nn)**

**TEMA**kirkerommet (primært alteret), døden, engler, Jakob

(livstolking og livsmestring)

**HVA VIL VI MED OPPLEGGET?**

Salmen viser på en god måte noe om alterets betydning i kirken.
Det er også en salme som forteller om samhørigheten med den verdensvide kirken.
Konfirmantene lærer om Jakob fra Det gamle testamente, og salmen beskriver englene.
Salmen åpner for refleksjon.

**TYPE SAMVÆR**

Salmen passer godt i grupper på 10–15 stykker, på en leir eller en i enkelttime i den lokale kirke.
I undervisningen er det fint å ha med flere som kan salmen, gjerne en som kan spille gitar eller piano. Den som leder gruppen, bør kunne salmen godt.
Det er en fordel å ha undervisningen helt fremme ved alteret, med lysene tent. Og det er fint å ha med levende blomster.

**INNHOLD/BAKGRUNNSTOFF**

«Nearer, my God, to thee» er en britisk salme. Melodien har ikke så stort omfang, og man kan unngå «stemmeknekket». Den er derfor ganske lett å synge. Salmen kan spilles på piano, orgel og er flott med et band. Akkordene står i besifringssalmeboken (den med spiralrygg).

Salmen er kanskje kjent for konfirmantene fra filmen «Titanic». Et klipp fra denne filmen kan være en god inngang til å jobbe med salmen.

Teksten er skrevet av Sarah F. Adams i 1840, og melodien er skrevet av Lowell Mason i 1856.
Bernt Støylen skrev den første norske oversettelsen (Nn) 1906, og Gustav Jensen (Bm) 1915.

**ARBEIDSMÅTER**

**A**

Hvis man har tilgang til TV, kan man vise klippet fra filmen «Titanic» der salmen spilles.
Hvorfor spiller strykerne en salme når skipet holder på å synke? Hva slags musikk har de spilt før på kvelden? Hvorfor kan de ha valgt denne salmen?
Les teksten, syng salmen og snakk sammen om hva salmen handler om.

**B**

Når det skjer en trafikkulykke, og vi mister noen vi er glad i – hva gjør vi da? Dersom det er mulig, drar mange dit ulykken skjedde. Vi legger ned blomster, tenner lys og legger gjerne ut et bilde av den som er død. Vi står sammen på stedet, noen ganger synger vi sammen. Noen synger kanskje sanger som den som er død, var glad i.
I kirken har vi et sted som er spesielt hellig. Der setter vi blomster, vi tenner lys, og det er gjerne et bilde ved stedet. Hvor er det?
ALTERET er et av kirkerommets viktigste steder.

**C**
Les fortellingen om Jakob og englene fra Første Mosebok 28, 10-19.

**D**
Syng gjerne salmen på engelsk først. Mange ungdommer liker godt å synge salmer på engelsk – kanskje de opplever den som mer åpen?

Nearer, my God, to thee, nearer to thee!

E'en though it be a cross that raiseth me.

Still all my song shall be:
“Nearer, my God to thee,

Nearer my God to thee, nearer to thee!“

Though, like the wanderer, the sun gone down,

darkness be over me, my rest a stone;

yet in my dreams I'd be
nearer, my God, to thee,

nearer, my God, to thee, nearer to thee!

There let the way appear steps unto heav'n;

all that thou sendest me in mercy giv'n:

angels to beckon me
nearer, my God, to thee,

nearer, my God, to thee, nearer to thee!

Then, with my waking thoughts bright with thy praise,

out of my stony griefs Bethel I'll raise:

So by my woes to be
nearer, my God, to thee,

nearer, my God, to thee, nearer to thee!

Or if on joyful wing, cleaving the sky,

sun, moon, and stars forgot, upwards I fly,

still all my song shall be:
“Nearer, my God, to thee,

nearer, my God, to thee, nearer to thee!” *Hymns in English, nr. 50*

Syng deretter salmen på norsk (N 13 471).

Denne salmen egner seg best å synge i sammenheng. Versene er nært knyttet sammen.
Etter at man har sunget den (på norsk og/eller engelsk), kan man samtale om noen av følgende spørsmål:

**E
Spørsmål til samtale**

* «Nærmere deg, min Gud». Hvordan forstår dere denne formuleringen? Er den et uttrykk for lengsel? En bønn? Et rop om hjelp? Eller …?
* Hva er et lodd (vers 5)? Se Salmenes bok, Salme 16, vers 5.
* Er det viktig å ha et fast punkt i livet? Har vi noe felles med Jakob? Han strevde med livet sitt. Må vi være perfekte for å være med i kirken?
* Hva tenker dere om engler? Har vi englevakt bestandig? Også når vi dør?
* Jakob så englene stige opp og ned ved stenen, ved alteret. Er alteret i vår kirke hellig?
* Hva mener dere er grunnen til at denne salmen har beholdt sin popularitet gjennom mer enn 150 år, og er kjent og kjær for så mange mennesker i hele verden, også i dag?

Avslutt gjerne samlingen med at konfirmantene kommer helt frem til alteret, og tenner hvert sitt lys (eller noen lys) som settes på alteret.